Afgetrede sekretaresse Joan Strydom kry honneursgraad op 74 | SARIE
Afgetrede sekretaresse Joan Strydom kry honneursgraad op 74	deur Marguerite van Wyk
"Verlig. Ek het gevoel soos die voormalige rugbyafrigter, Pieter de Villiers, altyd ná 'n wedstryd gesê het: 'Ons het baie geleer.' In my werkstukke vir dié graad, is ek heeltyd oor die vingers geraps omdat ek te kreatief, nie akademies genoeg, geskryf het nie. Ek het soos 'n uitsuipkalf met 'n mikstok om die nek gevoel. Boonop moes ek lywige, ingewikkelde filosofieë in Engels bestudeer.
Noem my domastrant. Ek dink nie aan myself as 'oud' nie en glo dit is deur die Genade, my man, vriende en familie se liefde wat ek kan doen wat ek doen."